Source: http://public.mkab.hu/dev/dontesek.nsf/0/05D82D218523ACF4C12582CC0058D261?OpenDocument
Timestamp: 2020-02-27 14:35:42
Document Index: 30199760

Matched Legal Cases: ['bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ']

IV/01097/2018
. IV/01097/2018
Első irat érkezett: 06/29/2018
Az ügy tárgya: A Pécsi Törvényszék 1.Kpkf.50.013/2018/3. számú végzése elleni alkotmányjogi panasz (keresetlevél elektronikus úton való benyújtása)
Előadó alkotmánybíróra szignálás napja: 07/16/2018
Az indítványozó - az Abtv. 27. §-a alapján - a Pécsi Törvényszék 1.Kpkf.50.013/2018/3. számú végzése alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó előadta, hogy az illetékes közigazgatási hatóság telekadó megfizetésére kötelezte. A közigazgatási határozat felülvizsgálatát kérte a bíróságon, amelynek során a keresetlevelet papír alapon nyújtotta be. A bíróság a keresetlevelet idézés kibocsátása nélkül elutasította, mivel az indítványozó beadványát nem elektronikus úton terjesztette elő. A másodfokú bíróság a döntést helybenhagyta.
Az indítványozó álláspontja szerint az eljárás sértette az Alaptörvény XXVIII. cikk (1) bekezdése szerinti tisztességes bírósági eljáráshoz való jogát.
Pécsi Közigazgatási és Munkaügyi Bíróság 7.K.27.185/2017/5. számú végzése, Pécsi Törvényszék 1.Kpkf.50.013/2018/3. számú végzése
IV_1097_0_2018-indítvány_anonim.pdf
A határozat száma: 3115/2019. (V. 17.) AB végzés
A határozat kelte: Budapest, 05/07/2019
2019.05.07 8:30:00 1. öttagú tanács
3115_2019 AB végzés.pdf
Az Alkotmánybíróság a polgári perrendtartásról szóló 1952. évi III. törvény 394/I. § (1) bekezdés a) pontja és a Pécsi Törvényszék 1.Kpkf.50.013/2018/3. számú végzése alaptörvény-ellenességének megállapítására és megsemmisítésére irányuló alkotmányjogi panasz tárgyában indult eljárást megszünteti.
[1]	1. Egy mezőgazdasági tevékenységgel foglalkozó gazdasági társaság (a továbbiakban: indítványozó) jogi képviselői: dr. Rónai Anett ügyvéd (7632 Pécs, Maléter Pál út 34.) valamint dr. Bokor Beatrix ügyvéd (7631 Pécs, Közraktár u. 5.) útján az Alkotmánybíróságról szóló 2011. évi CLI. törvény (a továbbiakban: Abtv.) 26. § (1) bekezdése és 27. §-a alapján alkotmányjogi panaszt terjesztett elő.
[2]	Az indítványozó az alkotmányjogi panaszában egyrészt az Alaptörvény XXIV. cikke (tisztességes hatósági eljáráshoz való jog), XXVIII. cikk (1) bekezdése (tisztességes bírósági eljáráshoz való jog) és XXVIII. cikk (7) bekezdése (jogorvoslathoz való jog) sérelmére hivatkozással kérte a polgári perrendtartásról szóló 1952. évi III. törvény 394/I. § (1) bekezdés a) pontja, másrészt az Alaptörvény B) cikke (demokratikus jogállam, jogbiztonság követelménye); XXIV. cikke (tisztességes hatósági eljáráshoz való jog), XXVIII. cikk (1) bekezdése (tisztességes bírósági eljáráshoz való jog) és XXVIII. cikk (7) bekezdése (jogorvoslathoz való jog) sérelmére hivatkozással kérte a Pécsi Közigazgatási és Munkaügyi Bíróság 7.K.27.185/2017/5. számú végzésére kiterjedő hatállyal a ­Pécsi Törvényszék 1.Kpkf.50.013/2018/3. számú végzése alaptörvény-ellenességének megállapítását, és a támadott jogszabályi rendelkezés és bírósági határozatok megsemmisítését.
[3]	2. Az Alkotmánybíróság eljárása során az indítványozó – jogi képviselői útján benyújtott, – az Alkotmánybírósághoz 2019. április 8. napján érkezett beadványában bejelentette, hogy az alkotmányjogi panasz indítványt visszavonja.
[4]	Az Abtv. 59. §-a alapján az Alkotmánybíróság – ügyrendjében meghatározottak szerint – kivételesen a nyilvánvalóan okafogyottá váló ügyek esetén az előtte folyamatban lévő eljárást megszüntetheti. Az Ügyrend 67. § (2) bekezdés c) pontja szerint okafogyottá válik az indítvány különösen, ha az indítványozó indítványát visszavonta.
[5]	Az Alkotmánybíróság az indítvány visszavonására tekintettel a rendelkező részben foglaltak szerint az eljárást megszüntette.
. 06/29/2018
. Constitutional complaint against the ruling No. 1.Kpkf.50.013/2018/3 of the Pécs Regional Court (submission of the statement of claim in electronic form)
. 3115/2019. (V. 17.)
. 05/07/2019